recursal/SuperWikiNEXT-32B huggingface dataset:
**மரு. குவாஜா அப்துல் ஹமீத்**(Khwaja Abdul Hamied) - (31 அக்டோபர் 1898 - 1972). அவர் ஒரு இந்திய தேசியவாதி மற்றும் ஏகாதிபத்திய எதிர்ப்பு விஞ்ஞானி ஆவார், இவர் 1935 ஆம் ஆண்டில் இந்தியாவின் பழமையான மருந்து தயாரிப்பு நிறுவனமான சிப்லாவை நிறுவினார். அவரது மகன் யூசுப் ஹமீத் அவருக்கு 52 ஆண்டுகளுக்குப் பிறகு தலைமை ஏற்று நடத்தி வருகின்றார்.

ஆரம்பகால வாழ்க்கை
-----------------

குவாஜா அப்துல் ஹமீத் உத்தரபிரதேசத்தின் அலிகரில் குவாஜா அப்துல் அலி மற்றும் மசூத் ஜஹான் பேகம் ஆகியோருக்குப் பிறந்தார். உத்தரபிரதேசத்தின் அலகாபாத்தில் உள்ள அலகாபாத் பல்கலைக்கழகத்தில் பட்டம் பெற்ற இவர், ஜெர்மனியில் உள்ள பெர்லின் ஹம்போல்ட் பல்கலைக்கழகத்தில் எம்.ஏ. மற்றும் பி.எச்.டி பட்டங்களை பெற்றார். அவர் மகாத்மா காந்தி மற்றும் ஜாமியா மில்லியா இஸ்லாமியாவின் நிறுவனர்களில் ஒருவரான சாகீர் உசேனின் சீடராகவும் இருந்தார். 
1953 ஆம் ஆண்டு மும்பை மாநகரத்தின் செரிப்பாகவும் பதவி வகித்தார்.

மேற்சான்றுகள்
-------------

1. ↑  "Grand old man of Cipla Yusuf K Hamied hangs his boots". Economic Times. Feb 7, 2013. 2013-11-08 அன்று பார்க்கப்பட்டது.
2. ↑  Hamied, Khwaja Abdul (1972). *K. A. Hamied: An Autobiography; a Life to Remember*. Lalvani Publishing House. .
3. ↑  Sheriff\_of\_Mumbai=
**சுஜாதா இராம்துரை** *(Sujatha Ramdorai)* என்பவர் கனடாவின் பிரித்தானிய கொலம்பியா பல்கலைக் கழகத்தில் கணிதப் பேராசிரியராகவும், கனடா ஆராய்ச்சிக் குழுவின் தலைவராகவும் பணியாற்றி வருகிறார். முன்னதாக டாட்டா அடிப்படை ஆராய்ச்சி கழகத்தில் ஒரு பேராசிரியராக பணியாற்றினாா்.இவர் இயற்கணித கோட்பாட்டின் மீதான தனது பணிக்காக அறியப்பட்ட ஒரு இயற்கணித எண் கோட்பாட்டாளர் ஆவார். 2006ஆம் ஆண்டில் கௌரவமான "சர்வதேச இயற்பியல் கோட்பாட்டு மைய இராமானுஜன் பரிசை" வென்ற முதல் இந்தியரும், 2004ஆம் ஆண்டில் இந்திய அரசாங்கத்தின் விஞ்ஞான துறைகளில் மிக உயர்ந்த கௌரவமான விருதான "சாந்தி ஸ்வரூப் பட்நாகர் விருதையும் பெற்றவா் ஆவார்.

சுஜாதா இராம்துரை 2007 ஆம் ஆண்டு முதல் 2009 வரை தேசிய அறிவு ஆணையத்தின் உறுப்பினராக இருந்தார். தற்போது இவர் பிரதமரின் அறிவியல் ஆலோசனைக் குழுவில் உறுப்பினராக இருந்து 2009 ஆம் ஆண்டு முதல் தேசிய அமைப்பின் உறுப்பினராகவும் உள்ளார். இவர் கோனிட் சோராவின் ஆலோசனைக் குழுவிலும் இருக்கிறார். [4] புனேவில் உள்ள இந்திய கல்வி அறிவியல் மற்றும் ஆராய்ச்சி நிறுவனத்தில் ஒரு துணைப் பேராசிரியர் பதவி வகித்தார்.

கல்வி
-----

பெங்களூரிலுள்ள புனித சூசையப்பர் கல்லூரியில் 1982 ஆம் ஆண்டில் அவர் தனது இளங்கலை பட்டப் படிப்பை நிறைவு செய்தார். பின்னர் 1985 ஆம் ஆண்டில் அண்ணாமலை பல்கலைக்கழகத்தின் தொலைதூரக்கல்வி மூலம் தனது முதுகலை பட்டத்தைப் பெற்றாா். பின்னர் டாடா அடிப்படை ஆராய்ச்சி நிறுவனத்தில் இராமன் பரிமலாவின் மேற்பார்வையில் 1992 ஆம் ஆண்டு தனது முனைவா் பட்டத்தைப் பெற்றாா். ref>Homepage CV</ref> இவரது ஆராய்சி "உண்மையான மேற்பரப்புகள் மற்றும் உண்மையான வடிவவியலின் விட் குழுக்கள்" என்பதாகும்.

கணித பங்களிப்புகள்
------------------

கோட்சு, புக்கியா, கதோ மற்றும் வெனாசோப் ஆகியோருடன் இணைந்து இவாசாவா கோட்பாட்டின் பிரதான உந்துதலின் ஒரு பரிமாற்ற பதிப்பை இவர் உருவாக்கியிருந்தார். அதன் தோற்றம் ஜப்பானிய கணிதவியலாளரான கென்சிச்சி இவாசாவாவின் "இவாசாவா கோட்பாடு"ன் படைப்புகளில் உள்ளது.

மேற்கோள்கள்
-----------

1. ↑  Government of Canada, Industry Canada (2012-11-29). "Canada Research Chairs". 2017-06-20 அன்று பார்க்கப்பட்டது.
2. ↑  "Mathematics". *www.math.ubc.ca*. 2017-06-20 அன்று பார்க்கப்பட்டது.
3. ↑  Interview with Sujatha
4. ↑  "காப்பகப்படுத்தப்பட்ட நகல்". 2023-03-04 அன்று மூலம் பரணிடப்பட்டது. 2021-06-25 அன்று பார்க்கப்பட்டது.

புற இணைப்புகள்
--------------

* கணித மரபியல் திட்டத்தில் சுஜாதா ராம்துரை

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* Israel
* United States
* நெதர்லாந்து

 |
| கல்விசார் | 
* CiNii
* MathSciNet
* Mathematics Genealogy Project
* zbMATH

 |
| மற்றவை | 
* IdRef

 |
**சுஜாதா மோகன்** ஒரு இந்திய கண் மருத்துவர் ஆவார். இவர் சென்னையில் வசிக்கிறார், மேலும் இவர் சென்னை பிராந்தியத்தில் இலவச கண் சிகிச்சை வழங்கும் பரோபகாரப் பணிக்காக நாரி சக்தி புரஸ்கார் விருதுடன் அங்கீகரிக்கப்பட்டுள்ளார்.

வாழ்க்கை
--------

சுஜாதா மோகன் இந்தியாவில் சென்னையில் உள்ள சங்கர நேத்ராலயா என்ற கண் மருத்துவமனையில் படித்தார். அங்கு இவர் தனது வருங்கால கணவரை 1986 இல் சந்தித்தார், அடுத்த ஆண்டு இவர்கள் திருமணம் செய்து கொண்டனர்.

இவர், ராஜன் கண் பராமரிப்பு மருத்துவமனையின் நிர்வாக மருத்துவ இயக்குநராக உள்ளார். தென்னிந்தியாவில் பார்வையை மேம்படுத்தக்கூடிய செயல்பாடுகளை வழங்குவதை நோக்கமாகக் கொண்ட சென்னை விஷன் அறக்கட்டளை என்ற தொண்டுப் பிரிவை இந்த மருத்துவமனை கொண்டுள்ளது.  காஞ்சிபுரம், திருவள்ளூர், திருவண்ணாமலை, வேலூர் மற்றும் விழுப்புரம் உள்ளிட்ட சென்னையில் உள்ள 150 கிலோமீட்டர் (93 மை) தொலைவில் 3,500 கண் பரிசோதனை செயல்பாடுகளை இந்த அறக்கட்டளை உருவாக்கியுள்ளது. இவர்கள் ஒரு மில்லியன் மக்களின் கண்களைச் சோதித்துள்ளனர், இதன் விளைவாக 100,000 கண்புரை அறுவை சிகிச்சைகள், 7,000 கார்னியல் மாற்று அறுவை சிகிச்சைகள் மற்றும் 300,000 ஜோடி கண்ணாடிகள் வழங்கப்பட்டுள்ளன. கண்புரை அறுவை சிகிச்சையில் நோயாளியின் கண்களுக்குள் லென்ஸ் பொருத்தப்பட்டு நோயாளிகளுக்கு எந்த கட்டணமும் இல்லாமல் இந்த சேவை வழங்கப்பட்டுள்ளது. கார்னியல் கண் மாற்று அறுவை சிகிச்சைக்கு நிதியுதவி செய்த ரோட்டரி கிளப்பின் உதவியுடன் இது அடையப்பட்டது.  மேலும், வாகனத்திற்குள் கண் அறுவை சிகிச்சை செய்யக்கூடிய வகையில், அனைத்து மருத்துவ வசதியுடன் பொருத்தப்பட்ட ஒரு வாகனம் சிகிச்சைக்கு பயன்படுத்தப்படுகிறது. 

சுஜாதா மோகனுக்கு, மார்ச் 8, 2019 அன்று நாரி சக்தி புரஸ்கார் விருது வழங்கப்பட்டது. 2018 ஆம் ஆண்டுக்கான விருது சர்வதேச மகளிர் தினத்தன்று இந்திய ஜனாதிபதியால் ஜனாதிபதி மாளிகையில் இவருக்கு வழங்கப்பட்டது.

தனிப்பட்ட வாழ்க்கை
------------------

ஜனவரி 26, 1987 இல் இவர்களது பெற்றோரை சந்திப்பதற்கு முன்பு சில முறை சந்தித்தனர். இவர்கள் பெற்றோரின் ஒப்புதல் பெற்றதும் ஆகஸ்ட் 19, 1987 இல் திருமணம் செய்து கொண்டனர். இவர்களுக்கு இரண்டு மகள்கள் உள்ளனர்.

சான்றுகள்
---------

1. 1 2  "Dr Sujatha Mohan: A woman's winning vision for the poor". *The New Indian Express*. 2021-01-05 அன்று பார்க்கப்பட்டது.
2. ↑  Pyarilal, Vasanth (2019-08-03). "A Visionary for all to see: Dr.Mohan Rajan & Dr. Sujatha Mohan - By Sanjay Pinto | RITZ" (ஆங்கிலம்). 2021-01-05 அன்று பார்க்கப்பட்டது.
3. ↑  "Nari Shakti Puraskar - Gallery". *narishaktipuraskar.wcd.gov.in*. 2020-04-11 அன்று பார்க்கப்பட்டது.
4. ↑  "Corporate Citizen". *corporatecitizen.in*. 2021-01-05 அன்று பார்க்கப்பட்டது.
**விலாசினி நாட்டியம்** (*Vilasini Natyam*) என்பது ஆந்திரப் பிரதேசத்தில் தோன்றிய இந்திய பாரம்பரிய நடன வடிவமாகும். இதன் தொகுப்பில் கோயில் நடனங்கள், அரசவை நடனங்கள், தெலுங்கு வம்சாவளியைச் சேர்ந்த பெண் பாடகர்-நடனக் கலைஞர்களின் நடன நிகழ்ச்சிகள் ஆகியவை உள்ளன.

வரலாறு
------

தெலுங்கு மக்களின் பண்பாட்டு வரலாறு இரண்டு முறையான நடனங்கள் இருப்பதைக் குறிக்கிறது - *புருஷ சம்பிரதாயம்* ஆண்களால் நிகழ்த்தப்படுகிறது. *ஸ்திரீ சம்பிரதாயம்* பெண்களால் நிகழ்த்தப்படுகிறது.

10 ஆம் நூற்றாண்டிலிருந்து கோயில்கள், அரச சபைகள், பொது அரங்குகளில் பெண் பாடகர்-நடனக் கலைஞர்களின் முக்கிய கலைப் பிரசன்னத்தை நிறுவி, காப்பகம், கல்வெட்டு மற்றும் இலக்கிய ஆதாரங்களில் ஸ்திரீ சம்பிரதாயம் பற்றிய குறிப்புகள் ஏராளமாக உள்ளன. *அவர்கள் விலாசினி*, *சுவாமினி* , *போகினி*, (உள்ளூர் மொழியில் சாணி என்றும் போகம்) என்றும் அவர்களின் குழுக்கள் சின்ன மேளம் அல்லது நட்டுவ மேளம் போன்ற பல சொற்களால் குறிப்பிடப்பட்டனர்.

20 ஆம் நூற்றாண்டின் நடுப்பகுதியில், இந்தக் கலைஞர்கள் *கலாவந்துலு* என்று அழைக்கப்பட்டனர். இது *கலாவதி* (கலைகளில் சிறந்து விளங்கும் ஒரு பெண்) என்பதிலிருந்து பெறப்பட்டது. தேவதாசி முறை எதிர்ப்புச் சட்டம் நிறைவேற்றப்பட்டபோது, கோயில்களில் பாடகர்-நாடகக் கலைஞர்களும் நேர்ந்து விடுவது தடைசெய்யப்பட்டது. அப்போதுதான் கலாவந்துலுவின் கலை வீழ்ச்சியடையத் தொடங்கியது. அதன்பிறகுதான் சாணிகளும் போகமும் முக்கிய சமூக வாழ்க்கையிலிருந்து விலகினர்.

விலாசினி நாட்டியம் இந்தக் குழுவின் சடங்கு, சம்பிரதாயம் மற்றும் நாட்டிய நாடக மரபைப் பிரதிநிதித்துவப்படுத்துகிறது. இவ்வகைக் கலைஞர்களில் கடைசியாக வாழும் சொப்பன சுந்தரி என்ற நடனக் கலைஞர் இதை நிகழ்த்தி வருகிறார். இந்தக் கலை தற்போது குச்சிப்புடியில் குறிப்பிடப்படும் புருஷ சம்பிரதாயத்தில் இருந்து நுட்பத்தில் வேறுபடுகிறது. விலாசினி நாட்டியத்தின் அசைவுகள் பெண்மையின் அடிப்படையில் தோன்றினாலும், அதன் 100-ஒற்றைப்படை அடவுகள் (நடன அலகுகள்) தாண்டவம் (தீவிரமான) மற்றும் லாஸ்ய (மென்மையான) அம்சங்களை உள்ளடக்கியது. விலாசினி நாட்டியத்தின் சிக்கலான அபிநயம் பரவலாகப் போற்றப்படுகிறது.

இவை முறையான இந்திய நடன அமைப்புகளின் இன்றியமையாத தேவைகள் ஆகும். அவற்றில் சில ஆங்கில மொழியின் வருகைக்குப் பிறகு "பாரம்பரிய" நடன பாணிகளாக விவரிக்கப்பட்டன.

விலாசினி நாட்டியம், ஒரு காலத்தில் தென்னிந்தியாவில் தெலுங்கு பேசும் பகுதிகளில் ஆதிக்கம் செலுத்திய பழங்கால ஸ்திரீ நிருத்ய சம்பிரதாயத்தின் (பெண்களின் தனி நடன பாரம்பரியம்) மொத்த உள்ளடக்கத்தை கல்வி மற்றும் அழகியல் ரீதியாக ஈர்க்கும் விதத்தில் வழங்க முயற்சிக்கிறது.

* குச்சிப்புடி
* ஆந்திரா நாட்டியம்
* பெரிணி சிவதாண்டவம்

மேலும் படிக்க
-------------

* *Vilasini natyam: Bharatam of Telugu temple and court dancers*, by Swapnasundari. Swapnasundari, 2010. ISBN 8184651473.

சான்றுகள்
---------

1. ↑  M. Nisha (5 February 2010). "'Vilasini Natyam is a demanding art form'". *தி இந்து*. .
2. ↑
3. ↑  "‘Indian culture will become global culture in some years’". *The Hindu*. .
4. ↑  "Voice of Vilasini Natyam". *The Hindu*. .
5. ↑  "Articles - Differences between the theatrical, court and ritual traditions of Vilasini Natyam - Swapnasundari". Narthaki.com. 2008-12-03. 2013-06-09 அன்று பார்க்கப்பட்டது.

வெளி இணைப்புகள்
---------------

* Swapnasundari: Classicism of Vilasini Natyam is evident (2008)
**ஒப்பத்தவாடி பாறை ஓவியங்கள்** என்பவை தமிழ்நாட்டின் கிருட்டிணகிரி மாவட்டத்தில் பர்கூருக்கு அருகில் உள்ள ஒப்பத்தவாடி என்னும் இடத்தில் கண்டுபிடிக்கப்பட்ட பாறை ஓவியங்கள் ஆகும். கிருட்டிணகிரியில் இருந்து பருகூர்-கனகமூர்ப் பேருந்து சாலையில், கனகமூர் கிராமச் சாலை வழியாகச் சுமார் 20 கிலோமீட்டர் தொலைவில் உள்ள நேரலக்கோட்டை என்ற இடத்திற்கு அடுத்ததாக ஒப்பத்தவாடி உள்ளது. ஒப்பத்தவாடிக்கு அருகில் *தோட்டியன் குட்டை* என்று உள்ளூர் மக்களால் அழைக்கப்படும் குன்றில் உள்ள இரண்டு குகைகளில் பாறை ஓவியங்கள் உள்ளன. முதல் குகையில் இரண்டு தொகுப்பும், இரண்டாவது குகையில் மூன்று தொகுப்பும் என மொத்தம் ஐந்து தொகுப்புகளில் ஓவியங்கள் உள்ளன. இங்குள்ள குகைகளில் உள்ள ஓவிய தொகுப்புகளில் மனித வடிவங்கள், விலங்கு வடிவங்கள், பறவை வடிவங்கள், பல விநோத குறியீடுகள் என இடம்பெற்றுள்ளன. 

முதல் குகையில் குகையில் மேற்குப் புறம் பார்த்த பகுதியில் ஓவியங்கள் காணப்படுகின்றன. இதில் உள்ள மனித ஓவியங்கள் பல்வேறு வெளிப்பாட்டில் காட்டபட்டுள்ளன. விலங்கின் மீது அமர்ந்து அல்லது நின்ற வடிவங்கள், வாளும் கேடயமும் ஏந்திய வடிவங்கள், அம்பாரியில் மனித வடிவம், தனி மனிதர், தனி விலங்கு ஓப்னவை உள்ளன. இவை வெள்ளை வண்ணத்தால் ஆன கோட்டோவியங்கள் ஆகும். 

இரண்டாவது குகையில் மனித வடிவங்களும், விலங்கு வடிவங்களும், ஆயுதங்களும், குறியீடுகளும் இடம் பெற்றுள்ளன. இவை வெள்ளை வண்ணத்தால் ஆன கோட்டோவியங்கள் ஆகும்.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்

மேற்கோள்கள்
-----------

1. ↑  ச. செல்வராஜ், பெருங் கற்படைக் காலம் (இரும்பு காலம் முதல் சங்ககாலம் வரை-4, கட்டுரை, தினமணி 11, திசம்பர், 2015
2. 1 2   *த. பார்திபன், தென்பெண்ணை ஆற்றங்கரைக் கிருஷ்ணகிரி மாவட்ட வரலாறு பகுதி-II சங்க காலம்*. ஸ்ரீ விவேகானந்தர் கொடை மற்றும் அறகட்டளை, தருமபுரி. 2010 ஏப்ரல். பக். 162-166.
**சீரகக் குடிநீர்** என்பது இந்திய மசாலாப் பொருட்களில் ஒன்றான சீரகத்தைக் கொண்டு தயாரிக்கப்படும் ஒரு மரபார்ந்த இந்திய பானமாகும்.

செய்முறை
--------

முதல்நாள் இரவில் ஒரு லிட்டர் தண்ணீரை அரை மணி நேரம் அல்லது 100 டிகிரி செல்சியஸ் வெப்பநிலையில் தளதளவென்று வரும்வரை கொதிக்கவிட வேண்டும். நீர் நன்கு சுண்டியவுடன் அடுப்பை அணைத்துவிட்டு ஒரு தேக்கரண்டி சீரகம் சேர்க்க வேண்டும். இந்த நீரை இரவு முழுவது மூடி வைக்க வேண்டும். மறுநாள் காலையில் தண்ணீரை வடிகட்டவேண்டும். இந்த சீரகக் குடிநீரை தண்ணீருக்கு மாற்றாகப் பயன்படுத்தலாம்.

பயன்பாடு
--------

மழைக்காலம் அல்லது குளிர் காலங்களில், உடலைப் பாதுகாத்துக் கொள்வதற்கு, வீட்டிலுள்ள தாய்மார்கள் சீரகக் குடிநீர் குடிக்க வலியுறுத்துகிறார்கள். 'உஷ்ணம் உஷ்ணீனு சாந்தி' என்பது ஆயுர்வேத சூத்திரம். வெப்பத்தை வெப்பத்தால் குறைக்க முடியும் என்பது இதன் பொருள். சூடான சீரகக் குடிநீர் பருகிவர உடல் சூடு தனியும், தாகம் கட்டுப்பாட்டில் இருக்கும் என்பதால், கேரளாவில் மக்கள் சீரகக் குடிநீரைப் பரவலாகப் பயன்படுத்துகிறார்கள். தமிழ்நாட்டிலும் சிலர் இதன் பயனை அறிந்து பயன்படுத்தி வருகிறார்கள்.

உடல் நலன்கள்
------------

சீரகம் (தாவர வகைப்பாடு : Cuminum cyminum) உடல் நலத்திற்கு உகந்த ஒரு மருத்துவ மூலிகையாகும். கார்ப்பு, இனிப்பு சுவையுடைய சீரகத்தில் குளிர்ச்சித்தன்மையும் உள்ளது. சீரகத்தின் நறுமணம், சுவை, காரணமாக சமையலில் சேர்க்கப்படுகிறது. செரிமானத்தை அதிகரிக்கும் தன்மை நிறைந்தது.  
சீரகத்திலிருந்து சுரக்கும் நொதி (enzyme) உடலில் உள்ள சர்க்கரைகள், கொழுப்புகள் மற்றும் கார்போஹைட்ரேட்டுகளை உடைக்க 
உதவுகிறது; குடலியக்கத்தை மேம்படுத்துகிறது.சீரகம் ஒரு கிருமி நாசினி ஆகும்.  வயிற்றில் பூச்சிகளை சேர விடாது.

சீரகக் குடிநீரில் கலோரிகள் மிகவும் குறைவு. ஒரு தேக்கரண்டி சீரகம் விதைகளில் 7 கலோரிகள் மட்டுமே உள்ளன.  சீரக விதைகள் ஆக்ஸிஜனேற்றங்களால் (Anti-oxidants) நிரம்பியுள்ளன, உடலுக்கு தீங்கு விளைவிக்கும் ஆக்சிஜன் ஒடுக்கிகளை (free oxygen radicals) அகற்ற உதவக்கூடும். சீரகத்தில் இரும்புச்சத்து, வைட்டமின் பி, வைட்டமின் ஈ ஆகியனவும் புரதம், நார்ப்பொருள், ஒற்றைப்படி நிறைவுறு கொழுப்பு முதலியன நல்ல அளவில் உள்ளன.

வெளியிணைப்புகள்
---------------

* சீரகம்
* சீரகம் ஒரு மருந்தகம், Benefits of Cumin Seeds

மேற்கோள்கள்
-----------



1. ↑  மழை நோய்களுக்கு செலவில்லா மருத்துவம் ஜெ.ஸ்ரீராம் இந்து ﻿தமிழ் திசை ஏப்ரல் 22 2022
2. 1 2   Water, water, what water do you choose? Saraswathy Nagarajan The Hindu August 17, 2017
3. ↑  நம்மகிட்டேயே இருக்குது மருத்துவம் டூ எங்கும் தேடாதீங்க...! வழிகாட்டும் ஆயுர்வேத மருத்துவர் தினமலர் ஆக 05, 2021
4. 1 2 3 4 5  How to have jeera water (cumin water) to lose weight The Times of India Sep 6, 2020
**பளிங்குக்கல் பாறைகள்** அல்லது **சலவைக்கல் பாறைகள்** (Marble Rocks) மத்திய இந்தியாவின் மத்தியப் பிரதேச மாநிலத்தின் ஜபல்பூர் மாவட்டத்தின் தலைமையிட நகரமான ஜபல்பூர் நகரத்தின் அருகில் உள்ள *பேடாகாட்* எனுமிடத்தில் அமைந்துள்ளது.

இங்கு பாயும் நர்மதை ஆறு இப்பகுதியில் உள்ள பாறைகளை குடைந்து சென்று மூன்று கிலோ மீட்டர் நீளத்திற்கு சலவைக்கல் பாறைகளை இயற்கையாக உண்டாக்கியது. இந்த பளிங்குக்கல் பாறைகளின் பள்ளத்தாக்கு வழியாக செல்லும் நர்மதை ஆற்றில் சுற்றுலாப் பயணிகள் படகுச் சவாரி செல்கின்கின்றனர். மேலும் பளிங்குக்கல்லால் ஆன பாறையில் *துயாந்தர் அருவி* உள்ளது. எனவே சலைவைக்கல் பாறைகள் ஒரு சுற்றுலாத் தலமாக விளங்குகிறது. இச்சலவைக்கல் பாறைகள் சிற்பங்கள் செய்தவதற்கு வெட்டி எடுக்கப்படுகிறது.

படத்தொகுப்பு
------------

* துயாந்தர் அருவிதுயாந்தர் அருவி
* பளிங்குக்கல் பாறைகளை ஒட்டிச் செல்லும் நர்மதை ஆறுபளிங்குக்கல் பாறைகளை ஒட்டிச் செல்லும் நர்மதை ஆறு
* ஜபல்பூர் அருகே பேடாகாட்டில் நர்மதை ஆறு பளிங்குக்கல் பாறைகளை கடந்து செல்லும் காட்சி ஜபல்பூர் அருகே பேடாகாட்டில் நர்மதை ஆறு பளிங்குக்கல் பாறைகளை கடந்து செல்லும் காட்சி

மேற்கோள்கள்
-----------

1. ↑  "Bhedaghat". 2016-12-28 அன்று மூலம் பரணிடப்பட்டது. 2017-02-15 அன்று பார்க்கப்பட்டது.
2. ↑  Boat Ride on Narmada through Marble Rocks, Jabalpur, India

வெளி இணைப்புகள்
---------------

* Jabalpur-Bhedaghat - An Awesome Spectacle of Nature காணொளிக் காட்சி
* bhedaghat dhuandhar ( jabalpur ) காணொளிக் காட்சி
மஞ்சூரியா (செந்நிறம்)
மஞ்சூரியாவின் அமைவிடம், ஆண்டு 1944
**மஞ்சூரியா** (Manchuria) சீனாவின் வடகிழக்கில் மஞ்சு மக்கள் வாழ்ந்த பகுதியாகும். 
தற்கால சீனாவின் வடகிழக்கு பிராந்தியத்தில் உள்ள லியாவோனிங்,  சிலின் மற்றும் கெய்லோங்சியாங் எனும் மூன்று மாகாணங்களின் பகுதியே மஞ்சூரியா ஆகும். உருசியப் பேரரசு காலத்தில் கைப்பற்றப்பட்ட மஞ்சூரியாவின் சில பகுதிகளை தற்போதைய உருசியாவின் வசம் உள்ளது.

வரலாறு
------

துவக்கத்தில் மஞ்சூரியாவை பல சீன மன்னர்கள் ஆண்டனர். பின்னர் மஞ்சு மக்களின் ஜின் அரசகுலம் மஞ்சூரியாவை ஆண்டது. ஜின் அரசகுலத்தினர் சீனாவைக் கைப்பற்றி குயிங் அரசகுலத்தை நிறுவினர்.
குயிங் அரசகுலத்தின் வீழ்ச்சியின் போது உருசியப் பேரரசு, ஜப்பான் கடலின் ஓரத்தில் உள்ள மஞ்சூரியாவின் பகுதிகளை கைப்பற்றியது. பின்னர் மஞ்சூரியாவின் மஞ்சுகோ பகுதியை 1931-இல் சப்பானியர்கள் கைப்பற்றினர்.

இரண்டாம் உலகப் போரின் முடிவில் மஞ்சுகோ பகுதியை சீனாவும், உருசியாவும் பிரித்துக் கொண்டனர்.

நிலவியல்
--------

மஞ்சூரியா, சீனாவின் வடகிழக்கிலும்; உருசியாவின் தூரக் கிழக்கில் ஜப்பான் கடலை ஒட்டி அமைந்த பகுதியாகும். மஞ்சூரியாவின் நிலப்பரப்பு புல்வெளி மேய்ச்சல் நிலங்கள், மலைகள் மற்றும் பாலைவனங்களால் ஆனது. கோடைக் காலத்தில் அதிக வெப்பமும்; குளிர்காலத்தில் கடுங்குளிர் நிலை கொண்டது.

மேற்கோள்கள்
-----------

1. ↑  Manchuria
2. ↑  மஞ்சூரியா
**இருபென்சைல் கீட்டோன்** (*Dibenzyl ketone*) C15H14O என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். 1,3-இருபென்சைலசிட்டோன் என்ற பெயராலும் இச்சேர்மம் அழைக்கப்படுகிறது. மையத்திலுள்ள ஒரு கார்பனைல் குழுவுடன் இரண்டு பென்சைல் குழுக்கள் சேர்ந்து இச்சேர்மம் உருவாகிறது.

இதன் விளைவாக மத்தியிலுள்ள கார்பனைல் கார்பன் அணு மின்னனு கவரியாகவும் அருகிலுள்ள இரண்டு கார்பன் அணுக்களும் சிறிதளவு அணுக்கரு கவரியாகவும் மாறுகின்றன. 
இந்த காரணத்திற்காக இருபென்சைல் கீட்டோன் அடிக்கடி ஆல்டால் ஒடுக்கவினையில் பயன்படுத்தப்படுகிறது. இவ்வினையில் இருகார்பனைல் சேர்மமான இருபீனைலீத்தேன் டையோனும் காரமும் சேர்ந்து டெட்ராபீனைல்வளையபெண்டாடையீனோன் சேர்மத்தை உருவாக்குகின்றன. இருபென்சைல் கீட்டோனை வகைப்படுத்திய பெருமை உருசிய வேதியியலாளர் வெரா போக்தனோவ்சிகையாவைச் சேரும்.

தயாரிப்பு
---------

பீனைல் அசிட்டிக் அமிலத்தை அசிட்டிக் நீரிலி மற்றும் நீரற்ற பொட்டாசியம் அசிட்டேட்டுடன் சேர்த்து 140 -150 செல்சியசு வெப்பநிலையில் மீள் கொதிப்புக்கு உட்படுத்தப்படுகிறது. இக்கலவையை மெதுவாக வடிகட்டி வடிநீர்மமாக அசிட்டிக் அமிலம் பெறப்படுகிறது. கார்பனீராக்சைடு வாயு வினையில் வெளியேறுகிறது. இறுதியில் கிடைக்கும் நீர்மம் இருபென்சைல் கீட்டோனும் சிறுபான்மை மாசுக்களும் கலந்த நீர்மமாக இருக்கும். 200 – 205 செல்சியசு வெப்பநிலைக்கு இக்கலவையை சூடுபடுத்தும் போது பிசினாக்கம் நிகழ்ந்து கீட்டோன் உருவாகும் அளவு குறைகிறது.

மேற்கோள்கள்
-----------

1. ↑  Hurd, Charles D.; Thomas, Charles L. (1936). "Preparation of Dibenzyl Ketone and Phenylacetone". *J. Am. Chem. Soc.* **58** (7): 1240. doi:10.1021/ja01298a043.
ரஷ்ய அமெரிக்க நாவலாசிரியர் விளாடிமிர் நபோகோவ் என்பவருக்கு சொந்தமான ஒரு பட்டாம்பூச்சி வலை
**பட்டாம்பூச்சி வலை** (*Butterfly net*)(சில நேரங்களில் **வான் பூச்சி வலை** என்று அழைக்கப்படுகிறது) என்பது பூச்சிகளை சேகரிக்கப் பயன்படுத்தப்படும் பல வகையான வலைகளுள் ஒன்றாகும். வலையின் முழுப் அமைப்பும் பொதுவாக மென்மையான பட்டாம்பூச்சி இறக்கைகளின் சேதத்தைக் குறைக்கும் வகையில் இலகுரக கண்ணி மூலம் கட்டமைக்கப்படுகிறது. பூச்சி சேகரிப்பில் பயன்படுத்தப்படும் மற்ற வகை வலைகளில் பீட் வலைகள், நீர் வாழ் உயிரி வலைகள் மற்றும் வீச்சுவலை ஆகியவை அடங்கும். வெவ்வேறு பூச்சிகளைப் பிடிப்பதற்கான வலைகள் வெவ்வேறு கண்ணி அளவுகளைக் கொண்டுள்ளன. நீர் வாழ் உயிரிகளைப் பிடிக்கப்பயன்படும் வலைகள் பொதுவாகப் பெரிய, 'திறந்த' கண்ணிகளைக் கொண்டிருக்கும். சிறிய நீர்வாழ் உயிரினங்களைப் பிடிக்க பொதுவாகப் பூச்சி வலை பயன்படுத்தப்படுகிறது.

மேற்கோள்கள்
-----------

1. ↑  "Taron, Doug. "Gossamer Tapestry." : Some Thoughts on Butterfly Nets. 10 Apr. 2009. Web. 4 May 2012.
2. ↑  "Butterfly net - Entomologists' glossary - Amateur Entomologists' Society (AES)". *www.amentsoc.org*. 2022-11-13 அன்று பார்க்கப்பட்டது.

வெளி இணைப்புகள்
---------------

* பூச்சிகள் மற்றும் பூச்சிகளை சேகரித்தல் மற்றும் பாதுகாத்தல்: கருவிகள் மற்றும் நுட்பங்கள் USDA மிகவும் விரிவான ஆன்லைன் கையேடு
**திப்பு சுல்தான் அருங்காட்சியகம், சிறீரங்கப்பட்டினம்**, இந்தியாவின் கர்நாடக மாநிலத்தின் மாண்டியா மாவட்டத்தில் உள்ள சிறீரங்கப்பட்டினம் எனுமிடத்தில் அமைந்துள்ள ஒரு தொல்லியல் அருங்காட்சியகம் ஆகும். இது தாரியா தௌலத் பாக் என்னும் தேசிய முக்கியத்துவம் வாய்ந்த பழங்கால அரண்மனை ஒன்றில் அமைந்துள்ளது. இந்த அரண்மனையின் நிலத்தளத்தில் பெரும்பலும் திப்பு சுல்தானுடன் தொடர்புள்ள பொருட்கள் காட்சிக்கு வைக்கப்பட்டுள்ளன. இவற்றுள், எண்ணெய் ஓவியங்கள், பென்சில் வரைபடங்கள், நாணயங்கள், பதக்கங்கள், ஆடை அணிகள், தளவாடங்கள், ஆயுதங்கள் என்பன அடங்குகின்றன. 

"சிறீரங்கப்பட்டினத்துள் நுழைவு" என்னும் தலைப்பிட்டு சர் ராபர்ட் கெர் போர்ட்டர் (Robert Ker Porter) என்பவர் 1800 ஆம் ஆண்டில் வரைந்த எண்ணெய் ஓவியம் ஒரு வரலாற்று முக்கியத்துவம் வாய்ந்த ஓவியம் ஆகும். சிறீரங்கப்பட்டினம் பிரித்தானியரிடம் விழுவதற்குமுன் இருந்த நிலையைப் படம்பிடித்துக் காட்டும் இந்த ஓவியத்தில், அக்காலத்து ஆங்கிலத் தளபதிகள் பலரும் இடம்பெற்றுள்ளனர். இந்த ஓவியத்தின் பின்னணியில், திப்பு சுல்தானின் அரண்மனையின் ஒரு பகுதியும், மசூதி ஒன்றின் மினார்களும், சிறீரங்கம் ரங்கநாதசுவாமி கோயில் கோபுரமும் காணப்படுகின்றன. இது தவிர 1792 ஆம் ஆண்டில் ஜி. எஃப். செரி (G.F. Cherry) என்பவர் தீட்டிய திப்பு சுல்தானின் உருவப்படம் ஒன்றும், 1780 ஆம் ஆண்டில் ஜான் சாஃபானி (John Zoffany) என்பவர் வரைந்த திப்பு சுல்தானின் இளவரசுக் கால உருவப்படமும் இந்த அருங்காட்சியகத்தில் உள்ளன. 18 பென்சில் வரைபடங்கள் இந்த அருங்காட்சியகத்தில் வைக்கப்பட்டுள்ளன. இவை, திப்பு சுல்தானின் பிள்ளைகள், அவரது அமைச்சர்கள், தளபதிகள் போன்றோருடைய உருவப்படங்கள் ஆகும்.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2012-10-28 at the வந்தவழி இயந்திரம்
**இருதலை மணியன்** அல்லது **சிவப்பு உழவன் பாம்பு** நாட்டுப் புறத்தில் **இருதலை பாம்பு** (Eryx johnii ) என அழைக்கப்படுவது ஒரு பாம்பு ஆகும். இப்பாம்புகள் ஈரான் , பாக்கித்தான் , இந்தியா. போன்ற நாடுகளில் காணப்படுகிறது.

விளக்கம்
--------

*இருதலை மணியன்*
வளர்ந்த இப்பாம்புகள் இரண்டு அடி (61 செ.மீ) நீளம் உடையவை. அரிதாக சில சமயம் மூன்று அடி (91 செ.மீ) உடையதாகவும் இருக்கும். இந்த பாம்பு வளைகளில் வாழக்கூடியது. இதற்கு ஆப்பு வடிவ குறுகிய மூக்கும், மிகச் சிறிய கண்களும் உள்ளன. உடல் கொஞ்சம் பளபளப்பான செதில்கள் கொண்டு உருளை வடிவில் தடித்த உடலுடன் இருக்கும். இதன் வால் மழுங்கி மொட்டையாக இருக்கும். இது செம்பழுப்பு மற்றும் சாம்பல் நிறம் அல்லது மஞ்சள்-பழுப்பு நிறத்தில் இருக்கும். இந்த பாம்புகள் பயந்த, கூச்சம் நிறந்த பாம்பாகும். இது யாரையும் கடித்ததாக எந்த பதிவு இல்லை.

புவியியல் எல்லை
---------------

இப்பாம்பு ஈரானில் இருந்து பாக்கித்தான் வரை கண்டுபிடிக்கப்பட்டுள்ளது, இந்தியாவின் மேற்கு, வடமேற்கு, தெற்கில், தரங்கம்பாடி, தஞ்சை, திருச்சி போன்ற இடங்களில் காணப்படுகிறது.

வாழ்விடம்
---------

இப்பாம்பு பாம்பு உலர்ந்த வறட்சி மிக்க சமவெளிகளிலும், குறுங்காடுகளிலும் காணப்படுகிறது. இது மணற் பாங்கான இடத்தை விரும்புகிறது.

நடத்தை
------

இரவில் இரை தேடக்கூடிய மிகச்சாதுவான பாம்பு இது. பிடிக்கப்போனால் தனது உடலை சுருட்டி தலையை அதன் அடியில் வைத்துக்கொள்ளும். தன் மொட்டைவாலை ஆட்டி கவனத்தை திசைதிருப்பும்.

உணவு
----

இதன் முக்கிய உணவு, எலிகள் போன்ற கொறித்துண்ணிப் பாலூட்டிகள் ஆகும்.

இனப்பெருக்கம்
-------------

பெண் பாம்புகள் தன் உடலுக்குள்ளேயே முட்டைகளை வைத்திருந்து குஞ்சுகளை உண்டாக்கி ஒரு நேரத்தில் 14 குட்டிகள்வரை பெற்றெடுக்கும்.

சட்டவிரோத வர்த்தகம்
-------------------

இப்பாம்புகளுக்கு முன்பக்கமும் பின்பக்கமுமாக இரட்டைத் தலை உள்ளது போன்ற தோற்றம் காரணமாகவும், எய்ட்சுக்கு இதில் மருந்து உள்ளது என்ற தவறான நம்பிக்கையாலும் இவ்வகைப் பாம்புகளுக்கு ஆபத்து ஏற்பட்டுள்ளது. இந்தியாவில் இந்திய வனவிலங்கு பாதுகாப்பு சட்டம், 1972, கீழ் இவ்வினங்களின் சட்டவிரோத வர்த்தகம் தடைசெய்யப்பட்டதாகும்.

மேற்கோள்கள்
-----------

1. 1 2  McDiarmid RW, Campbell JA, Touré T. 1999. *Snake Species of the World: A Taxonomic and Geographic Reference, Volume 1*. Washington, District of Columbia: Herpetologists' League. 511 pp. ISBN 1-893777-00-6 (series). ISBN 1-893777-01-4 (volume).
2. ↑  "நல்ல பாம்பு 7: மண்ணுளியும் இருதலை மணியனும் ஒன்றா?". *Hindu Tamil Thisai*. 2023-02-06 அன்று பார்க்கப்பட்டது.
3. ↑  "*Eryx johnii*". ஒருங்கிணைந்த வகைப்பாட்டியல் தகவல் அமைப்பு (Integrated Taxonomic Information System). 8 July 2008 அன்று பார்க்கப்பட்டது.
4. ↑  Mehrtens JM. 1987. *Living Snakes of the World in Color*. New York: Sterling Publishers. 480 pp. ISBN 0-8069-6460-X.
5. ↑  "காப்பகப்படுத்தப்பட்ட நகல்". 2013-10-31 அன்று மூலம் பரணிடப்பட்டது. 2015-08-28 அன்று பார்க்கப்பட்டது. Unknown parameter `|=` ignored (உதவி)
**காஞ்சே மாவட்டம்** (**Ghanche District**), இந்தியக் காஷ்மீரின் வடக்கில் உள்ள பாகிஸ்தான் ஆக்கிரமிப்பு ஜில்ஜிட்-பால்டிஸ்தான் பகுதியில் உள்ள 14 மாவட்டங்களில் ஒன்றாகும். இதன் நிர்வாகத் தலைமையிடம் **காப்லு** நகரம் ஆகும். காரகோரம் மலைத்தொடர்களால் சூழ்ந்த இம்மாவட்டத்தின்  பரப்பளவு 8,531 சதுர கிலோ மீட்டர் ஆகும். 2017 பாகிஸ்தான் மக்கள்தொகை கணக்கெடுப்பின்படி இம்மாவட்டத்தின் மக்கள் தொகை 1,60,000 ஆகவுள்ளது.காஞ்சே மாவட்டத்தின் பெரும்பாலானோர் நூர்பக்சியா இசுலாமிய சமயப் பிரிவை பின்பற்றுகின்றனர். சிலர் சியா, சன்னி, வாகாபி இசுலாமியப் பிரிவுகளை பின்பற்றுகின்றனர். இதன் பெரும்பாலான மக்கள் பால்டி மொழி பேசுகின்றனர்.

புவியியல்
---------

காஞ்சே மாவட்டத்தில் 7,821 மீட்டர் உயரம் கொண்ட மாஷர்புரும் எனப்படும் K-1 கொடுமுடி
ghursay valleyசியோக் ஆறு பாலத்திலிருந்து குர்சே கிராமத்தின் காட்சி
காஞ்சே மாவட்டத்தின் வடகிழக்கில் சீனா நாட்டின் கஷ்கர் மற்றும் கோத்தன் நகரங்களின் எல்லைப்பகுதியும், கிழக்கில் சியாச்சின் பனியாறும், தென்கிழக்கில் லே மாவட்டம், தென்மேற்கில் கார்மாங் மாவட்டம், மேற்கில் ஸ்கர்டு மாவட்டம், வடமேற்கில் சிகார் மாவட்டம் எல்லைகளாக உள்ளது. சியாச்சின் பனியாறு மற்றும் பல்திஸ்தான் பகுதிகளைப் பிரிக்கும் எல்லைக்கோடு இம்மாவட்டத்தின் வழியாகச் செல்கிறது.
இம்மாவட்டத்தில் சியோக் ஆறு பாய்கிறது.

மாவட்ட நிர்வாகம்
----------------

காஞ்சே மாவட்டம் 3 தாலுகாக்களைக் கொண்டது.

* காப்புலு தாலுகா
* தகோனி தாலுகா
* மாஷர்புரும் தாலுகா

இம்மூன்று தாலுகாக்கள் 56 ஒன்றியக் குழுக்களாகப் பிரிக்கப்பட்டுள்ளது. சோர்பத் சமவெளியின் நான்கு கிராமங்களான துர்டுக், சாலுங்கா, தாங், மற்றும் தியாட்சி ஆகியவைகள், 1971 இந்திய-பாகிஸ்தான் போரின் போது இந்தியா கைப்பற்றியது.

மேற்கோள்கள்
-----------

1. ↑  "Khaplu — off the beaten path".
2. ↑  "The serenity of Ghanche: Of mountains, rivers and valleys".
3. ↑  "Mapping education india2015".
4. ↑  "Rifts within Nurbakhshiyas: Dozens arrested after clashes in Ghanche Valley".
5. ↑  "Turtuk, a Promised Land Between Two Hostile Neighbours".
6. ↑  "An encounter with the 'king' of Turtuk, a border village near Gilgit-Baltistan".
7. ↑  "geography of baltistan". 2020-02-23 அன்று மூலம் பரணிடப்பட்டது. 2022-11-22 அன்று பார்க்கப்பட்டது.
**சோளகர்** (Sholaga) எனப்படுபவர்கள் தமிழகத்திலும் கர்நாடக மாநிலத்திலும் வசிக்கும் பழங்குடி மக்களாவர்.

வாழும் பகுதிகள்
---------------

சோளகர் வாழும் பகுதிகள் மலைக்காடுகளில் உள்ள பகுதிகளில், இலிங்காயத்தார் என்னும் மக்கள் வாழும் பகுதிகளை ஒட்டி அமைகிறது.

சோளகர் வாழ்க்கை நிலை
--------------------

காடுகளில் வேட்டையாடுதலை முதன்மையான தொழிலாகக் கொண்டிருந்த இவர்கள் சொந்த நிலமோ, உழவு மாடுகளோ இல்லாததால், கூலி விவசாயிகளாக இலிங்காயத்தாரிடம்[] வேலை செய்கின்றனர்.

தெய்வ வழிபாடு
-------------

சோளகர் இந்து சமயதைப் பின்பற்றுகின்றனர். மகேசுவரன், இரங்கசாமி, ஆகியவை அவர்களின் முக்கிய கடவுள்களாகவுள்ளனர்.

மொழி
----

இவர்கள் திராவிட மொழிக்குடும்ப மொழிகளில் ஒன்றான சோளகர் மொழியைப் பேசுகின்றனர்.

சோளகர் தொட்டி
-------------

இம்மக்களின் வாழ்க்கையையும் அவர்களின் துன்பங்களையும் சோளகர் தொட்டி புதினத்தில் ச. பாலமுருகன் பதிவுசெய்துள்ளார்.

குறிப்புகள்
-----------

1. ↑
2. ↑
3. ↑  Singh, Nagendra Kr. *Global Encyclopaedia of the South Indian Dalit's Ethnography, Volume 1* (2006 ). New Delhi: Global Vision Publication House. பக். 759–763. பன்னாட்டுத் தரப்புத்தக எண்:9788182201682.. பார்த்த நாள்: 6 September 2012.

வெளியிணைப்புகள்
---------------

* சோளகர் தொட்டி - ஒரு துயர வரலாற்றுப் பதிவு தி இந்து (தமிழ்); நாள்: செப்டம்பர் 12, 2013.
**பண்டாரியாவெளி நாககட்டு ஆலயம்** மட்டக்களப்பு மாவட்டத்திலுள்ள தொன்மைமிக்க நாகதம்பிரான் ஆலயமாகும். இது மட்டக்களப்பிற்குத் தெற்கே மண்முனை வாவிக்கு அப்பால் பண்டாரியாவெளி எனுமிடத்தில் அமைந்துள்ளது.

அற்புதவரலாறு
------------

இவ்வாலயம் சுமார் மூன்றாம் நூற்றாண்டுக்குரியது எனக் கூறப்படுகிறது. பண்டைக்காலத்தில் ஏழைக்குடும்பமொன்றில் ஐந்தாவதாகப்பிறந்த பெண் பிள்ளையுடன் நாகபாம்பொன்று சேர்ந்து பிறந்ததாகக் கூறப்படுகிறது. பிறந்தவுடன் இந்நாகம் இங்கிருந்து பிரிந்து பக்கத்தில் வளர்ந்து வந்தது. இந்நிகழ்வுடன் ஏழையாக வாழ்ந்த குடும்பத்தில் செல்வம் மிகுந்ததாகவும் கர்ண பரம்பரைக் கதைகள் கூறப்படுகின்றன.

குடும்பத்திலுள்ளவர்களின் சொத்துக்கள் பிள்ளைகளிடையே பங்கிட்ட போது ஐந்து பங்குகளாகப் பிரிக்கப்பட்டதாகவும் அதனை இந்நாகம் குழப்பிவந்நதாகவும் இறுதியில் உணர்ந்து ஆறு பங்குகளாகப் பிரிக்கப்பபட்ட போது நாகம் தன்பங்கை தானட சேர்ந்து பிறந்த பெண்ணுடைய பங்குகளுடன் சேர்த்துக் கொண்டதாகவும் சொல்லப்படுகிறது.இவ்வாறு தமது பங்கை எடுத்துக் கொண்டு செல்லம் வழியில் காடடெருமை முட்டவந்த போது தலையிலிருந்த பங்குப் பொருட்கள் வீழ்ந்து சிதற அதனுள்ளிருந்த நாகதம்பிரான் அருகிலிருந்த காஞ்சுரை மரப் பொந்தில் புகுந்கு கொண்டதாகவும். இவ்வாறு நாகம் புகுந்த இடமே இன்று நாககட்டு ஆலயம் அமைந்து எம்பிரான் அருளாட்சி செய்கின்ற தலமாக விளங்குகிறது. இவ்வாலயத்தின் தல விருட்சமாக காஞ்சுரை மற்றும் வேம்பு காணப்படுகிறது.

ஆலய உற்சவம்
-----------

நாககட்டுப் பொங்கலிடல் நாளாந்த வழிபாட்டு முறையாக காணப்படுகிறது. இதன் வருடாந்த ஆலய உற்சவம் ஆனி உத்தரத்திற்கு இரு தினங்கள் முந்தியதாக தோடங்கும். தொடர்ந்து எட்டு நாள்கள் விழா நடைபெறும்.உற்சவ விழாவில் பட்டிப்பளை, அம்பிளாந்துறை, அரசடித்தீவு, கடுக்காமுனை, மகிழடித்தீவு, பண்டாரியாவெளி (படையாண்டவெளி) ஆகிய கிராம மக்கள் தமக்கென ஒதுக்கப்பட்ட திருவிழாப் பூசைகளைச் செய்து முடிப்பர்.

அறங்காவலர் சபை
--------------

கொக்கட்டிச்சோலை தான்தோன்றீச்சரர் ஆலயக் குடிவழிமரபே இங்கும் பேணப்பட்டு ஆலய நிருவகிப்புச் செய்யப்படுகிறது.

ஆதாரம்
------

* எஸ். தெய்வநாயகம், வீரகேசரி(19.06.2010), கொழும்பு.
**கஞ்சிகுடிச்சாறு** (*Kanchikudicharu*) அல்லது **கஞ்சிகுடியாறு** இலங்கையின் கிழக்கு மாகாணத்தில் அம்பாறை மாவட்டத்தில் உள்ள ஒரு ஊர் ஆகும்.குறிஞ்சி,மருதம்,முல்லை ஆகிய மூநிலங்களையும் கொண்டமைந்துள்ள இவ்வூர் இலங்கையின் உள்நாட்டு போரினால் பாதிக்கப்பட்ட பிரதேசம் ஆகும். 2007 இராணுவ நடவடிக்கை மூலம் தமிழீழ விடுதலைப்புலிகளின் கட்டுப்பாட்டிலிருந்த இப்பிரதேசம் இலங்கை அரச படையினரால் கைப்பற்றப்பட்டது.எனினும் 2009 முள்ளிவாய்க்காலில் தமிழீழ விடுதலைப்புலிகளின் ஆயுதம் மௌனிக்கப்படும் வரை கஞ்சிகுடிச்சாறு காட்டுப்பகுதி தமிழீழ விடுதலைப்புலி அமைப்பின் கட்டுப்பாட்டில் இருந்தது. கிழக்கு மாகாணத்தில் தமிழீழ விடுதலைப்புலிகளின் கட்டுப்பாட்டிலிருந்து இறுதியாக கைப்பற்றப்பட்ட பகுதி கஞ்சிகுடிச்சாறு ஆகும்.

இங்கு 2015 இல் மக்கள் மீளக்குடியேற்றப்பட்டுள்ளனர். சுமார் 190 குடும்பங்கள் வரை வாழ்கின்றனர்.இந்த மக்களின் பிரதான வாழ்வாதாரமாக வேளாண்மை மற்றும் நன்னீர் மீன்பிடி உள்ளது. மேலும் நிலக்கடலை செய்கை, கால்நடை வளர்ப்பு, சேனைப்பயிர்ச்செய்கை போன்றனவும் வாழ்வாதார தொழில்களாக உள்ளன. 

நிலக்கடலை பயிர்ச்செய்கை
இங்குள்ள கஞ்சிகுடிச்சாறு குளமானது சுமார் 600 ஏக்கர் பரப்பளவில் அமைந்துள்ளது.இக்குளத்தின் பாசனம் மூலம் பல்லாயிரம் ஏக்கர் நிலங்களில் வேளாண்மை செய்யப்படுவதுடன் நன்னீர் மீன்வளர்ப்பும் செய்யப்படுகிறது.இங்குள்ள மக்களின் பிரதான ஜீவனோபாய மூலமாக இக்குளமே உள்ளது.

கஞ்சிகுடிச்சாறில் அம்பாறை மாவட்டத்திலுள்ள ஒரேயொரு மாவீரர் துயிலும் இல்லம் காணப்படுகிறது.

பாடசாலைகள்
----------

* கஞ்சிகுடிச்சாறு கணேசா வித்தியாலயம் (தற்பொழுது இப்பாடசாலை திருக்கோவில்,விநாயகபுரத்தில் இயங்குவதுடன் கஞ்சிகுடிச்சாறு கிராமத்திலுள்ள பாடசாலை மாடிக்கட்டிடம் பழுதடைந்து காணப்படுகின்றது.)

கோவில்கள்
---------

இங்கு வாழ்கின்ற அனைவரும் சைவசமயத்தையே பின்பற்றுகின்றனர்.

* முருகன் கோவில்
* சித்திவிநாயகர் கோவில்
* தான்தோன்றி நாகபரமேஸ்வரி கோவில்

காட்சியகம்
----------

* கஞ்சிகுடிச்சாறு மாவீரர் துயிலுமில்லம்கஞ்சிகுடிச்சாறு மாவீரர் துயிலுமில்லம்
* கஞ்சிகுடிச்சாறு மாவீரர் துயிலுமில்லம் 2018கஞ்சிகுடிச்சாறு மாவீரர் துயிலுமில்லம் 2018
* நெற்பயிர்ச்செய்கைநெற்பயிர்ச்செய்கை

மேற்கோள்கள்
-----------

1. ↑  'கஞ்சிகுடிச்சாறு மக்கள் இன்னும் குடியேறவில்லை', பிபிசி, 28 நவம்பர், 2010
2. ↑  "காப்பகப்படுத்தப்பட்ட நகல்". 2020-08-12 அன்று மூலம் பரணிடப்பட்டது. 2020-05-25 அன்று பார்க்கப்பட்டது.
3. ↑  "'கஞ்சிகுடிச்சாறு துயிலுமில்லம்'". 2019-10-17 அன்று மூலம் பரணிடப்பட்டது. 2019-10-17 அன்று பார்க்கப்பட்டது.
**திப்பு சுல்தான் கண்ட கனசு** (*Tipu Sultan Kanda Kanasu*) என்பது கிரீசு கர்னாடு எழுதிய  ஒரு கன்னட நாடகமாகும். இந்த நாடகம் உலகெங்கிலும் உள்ள பல்வேறு குழுக்களால் பல முறை நிகழ்த்தப்பட்டுள்ளது. குறிப்பாக பெரும்பாலும் இந்தியா மற்றும் பாக்கித்தானில் இந்நாடகம் நடந்துள்ளது. மைசூர் ஆட்சியாளரான திப்பு சுல்தானின் (1750-1799) வாழ்க்கையின் கடைசி நாட்களையும், இந்திய நீதிமன்ற வரலாற்றாசிரியர் மற்றும் ஒரு பிரித்தானிய அறிஞரின் பார்வையில் வரலாற்று தருணங்களையும் கதை பின்பற்றுகிறது.

கிரீசு கர்னாடின் நாடகம், திப்பு சுல்தான் தனது சொந்த கையெழுத்தில் எழுதிய பார்சி கையெழுத்துப் பிரதியை அடிப்படையாகக் கொண்டது. இது இந்திய அலுவலக நூலகத்தில் பாதுகாக்கப்பட்டுள்ளது. அது பின்னர் திப்பு சுல்தானின் கனவுகள் என மொழிபெயர்க்கப்பட்டு வெளியிடப்பட்டது. திப்பு சுல்தான் 1785 முதல் 1798 வரை தனது கனவுகளில் சிலவற்றைப் பதிவு செய்துள்ளார். அவிசுவாசிகள், மராட்டியர்கள் மற்றும் நாசரேனியர்களை (அதாவது ஆங்கிலேயர்கள்) தோற்கடிப்பது மற்றும் நபியின் தோழர்கள் மற்றும் இசுலாமிய ஞானிகளின் தரிசனங்கள் பற்றிய பல கனவுகள் இதில் உள்ளன.

கிரீசு கர்னாடின் நாடகம் அவரது நாடகத்திற்கு திப்புவின் 37 கனவுகளில் நான்கைப் பயன்படுத்துகிறது: கனவு 9, கனவு 10, கனவு 13 மற்றும் நான்காவது கனவான ஆங்கிலேயர்களுக்கு எதிரான வெற்றி ஆகியவை அந்நான்கு கனவுகளாகும். 1781-1802 ஆம் ஆண்டுகளில் தீவிரமாக எழுதிக் கொண்டிருந்த உசேன் அலிகான் கிர்மானி எழுதிய திப்பு சுல்தானின் வரலாறான நேசானி ஐதுரியின் தொடர்ச்சி (ஆங்கில மொழிபெயர்ப்பு 1864 இல் வெளிவந்தது) கிரிசு கர்னாடின் நாடகத்திலும் ஒரு பாத்திரம் ஆகும்.

"இந்த எதிர் வரலாற்று நாடகத் திட்டத்தின் மூலம் கர்னாடு சாதிக்க விரும்புவது, பிரித்தானிய வரலாற்றாசிரியர்கள், நாடக கலைஞர்கள் மற்றும் கலைஞர்களால் பிரச்சாரம் செய்யப்பட்ட இரக்கமற்ற மற்றும் கொள்கையற்ற 'மற்றவர்களின்' பிம்பத்தை சிதைப்பதாகும். அல்லது திப்பு சுல்தானின் மாற்று மனிதாபிமான மற்றும் உன்னத பாத்திரத்தை மீண்டும் உருவாக்குவதும் கூட."  என இயோர்டானிய அறிஞர்கள் கவால்டே மற்றும் நெய்ம்னே ஆகியோர் ஒரு கட்டுரையில் முடிக்கிறார்கள்,

மொழிபெயர்ப்புகள்
----------------

* சேகரிக்கப்பட்ட நாடகங்கள்: தலேடாண்டா, தீ மற்றும் மழை, திப்பு சுல்தானின் கனவுகள், மலர்கள் மற்றும் பிம்பங்கள்: இரண்டு நாடக மோனோலாக்சு: மலர்கள் : உடைந்த பிம்பங்கள் , தொகுதி. 2 *. ஆக்சுபோர்டு பல்கலைக்கழக அச்சகம், அமெரிக்கா. 2005.ISBN 978-0-19-567311-1*

மேற்கோள்கள்
-----------

1. ↑  Abha Shukla Kaushik, "Subaltern Historiography: Girish Karnad’s *Dreams of Tipu Sultan*", *Impressions* 4.1 (2010). Accessed 13 September 2014.
2. ↑  The Dreams of Tipu Sultan, Tr. Mahmud Husain, Pakistan Historical Society Publications, 1957
3. ↑  Use of Dreams in Girish Karnad's the Dreams of Tipu Sultan, Thiyam Naoba Singh, Global Journal of HUMAN-SOCIAL SCIENCE: G Linguistics & Education, Volume 18 Issue 13 pp. 13-15, 2018
4. ↑  History of Tipu Sultan by Khan, Hussain Ali Kirmani; Miles, W. 1864
5. ↑  Khawaldeh, Imad M. and Neimneh, Shadi, Reclaiming the Lost Hero in Girish Karnad's the Dreams of Tipu Sultan (September 3, 2017). AWEJ for translation & Literacy Studies Volume, 1 Number 3, August 2017

புற இணைப்புகள்
--------------

* *திப்பு சுல்தானின் கனவுகள்*
பண்டா இராச்சியத்தின் கோட்டை
**பண்டா இராச்சியம்** (Banda state) இந்தியாவின் உத்தரப் பிரதேசம் மாநிலத்தின், புந்தேல்கண்ட் பகுதியில் 1790 முதல் 1858-ஆண்டு முடிய செயல்பட்ட ஒரு சுதேச சமஸ்தானம் ஆகும். பண்டா இராச்சியம் மராட்டியப் பேரரசுக்கு கப்பம் கட்டும் சிற்றரசாக இருந்தது. இந்த இராச்சியத்தை நிறுவியவர் முதலாம் அலி பகதூர் (1790–1802) ஆவார். பிரித்தானிய இந்தியாவிற்கு எதிரான 1857-ஆம் ஆண்டில் நடைபெற்ற முதலாம் விடுதலைப் போராட்டத்தில் பண்டா இராச்சியமும் பங்கேற்றினர். மேலும் அவகாசியிலிக் கொள்கையின் படி இந்த இராச்சியம் 1858-ஆம் ஆண்டில் கலைக்கப்பட்டு பிரித்தானிய இந்தியாவுடன் இணைக்கப்பட்டது.

1881-ஆம் ஆண்டின் மக்கள்தொகை கணக்கெடுப்பின் படி, பண்டா இராச்சியத்தின் மக்கள் தொகை 6,98,608 ஆகும்.

வரலாறு
------

மராத்தியப் பேரரசின் பேஷ்வா பாஜிராவ்-மஸ்தானிக்கு பிறந்த பேரனும், சாம்செர் பகதூரின் மகனுமான முதலாம் அலி பகதூர் 1790-ஆண்டில் பண்டா இராச்சியத்தை தன்னாட்சியுடன் நிறுவினார். இவரது வழித்தோன்றலான இரண்டாம் அலி பகதூர் ஆட்சியின் போது பாண்டா இராச்சியம் 1857-ஆம் ஆண்டில் நடைபெற்ற முதலாம் விடுதலைப் போராட்டத்தில் பங்குபற்றியது. மேலும் அவகாசியிலிக் கொள்கையின் படி பாண்ட இராச்சியத்தை 1858-ஆம் ஆண்டில் பிரித்தானிய இந்தியாவுடன் இணைத்தனர்.

ஆட்சியாளர்கள்
-------------

* முதலாம் அலி பகதூர் (1790–1802)
* சுல்பிகர் அலி (1802)
* இரண்டாம் சாம்செர் பகதூர் (1802–1825)
* சுல்பிகர் அலி(1823–1850)
* இரண்டாம் அலி பகதூர் (1850–1858)

இந்தனையும் காண்க
----------------

* மன்னர் அரசு (பிரித்தானிய இந்தியா)
* இந்திய மன்னராட்சி அரசுகளின் பட்டியல்

மேற்கோள்கள்
-----------

1. 1 2 3 4 5 6  David P. Henige (2004). *Princely States of India: A Guide to Chronology and Rulers*. Orchid Press. பக். 36. பன்னாட்டுத் தரப்புத்தக எண்:978-974-524-049-0. .
2. ↑  Hunter, William Wilson (9 November 1885). "The Imperial gazetteer of India" – Internet Archive வழியாக.
**இருங்கோன் ஒல்லையாயன் செங்கண்ணனார்** சங்ககாலப் புலவர்களில் ஒருவன். இவரது பாடலாக ஒன்றே ஒன்று சங்கநூல் தொகுப்பில் இடம்பெற்றுள்ளது. அது அகநானூறு பாடல் எண் 279 ஆக உள்ளது. பாலைத்திணை நெறியில் அமைந்த இந்தப் பாடலில் பொருள் தேட வெளியூர் சென்ற தலைவன் தன் தலைவியை எண்ணி நெஞ்சம் அழுங்குகிறான்.

##### அவன் தன் நெஞ்சுக்குச் சொல்லியது

இவரது பாடலில் உள்ள முதல் மூன்று அடிகள் தலைவனுக்கும் தலைவிக்கும் பொருந்துவனவாக அமைந்துள்ளன.

'நட்டோர் இன்மையும் கேளிர் துன்பமும், ஒட்டாது உறையுநர் பெருக்கமும் காணூஉ, ஒருபதி வாழ்தல் ஆற்றுப தில்ல' என்பன அந்த மூன்று அடிகள்.

தலைவன் பொருள் தேடிக்கோண்டு வாழும் ஊரில் அவனுக்கு நண்பர் இல்லை. அவனது உறவினர்கள் அவனது சொந்த ஊரில் துன்பப்படுகிறார்கள். அவனோடு ஒட்டாமல் வாழ்வோரின் எண்ணுக்கை பொருள் தேடும் ஊரில் பெருகியுள்ளது.

தலைவிக்குத் தலைவனின் நட்பு இல்லை. அவளது உறவினர்கள் அவளைப்பற்றி ஏதேதோ பேசுவது அவளுக்குத் துன்பமாக உள்ளது. அவளோடு ஒட்டாமல் வாழ்பவர்களின் எண்ணிக்கை பெருகிவருகிறது.

அவன் நினைக்கிறான். நான் பாலைநிலத்து வழிகளில் துன்புறுகிறேன். அவள் என்னை நினைக்கும் துன்பத்துடன் என்ன பாடு படுவாளோ? யாழ் போலவும், குயில் போலவும் பேசுவாளே! பெண் அன்னம் போல நடப்பாளே! இப்போது கையற்று வாழ்கிறாளே! இப்படி நினைத்து அவன் கவலைப்படுகிறான்.

##### புலவர் பெயர் விளக்கம்

இவரது பெயரில் உள்ள 'ஒல்லை' என்பது ஒல்லையூரைக் குறிக்கும். ஒல்லையூர் தந்த பூதப்பாண்டியன் என்னும் அரசன் பெயரில் உள்ள ஒல்லையூர் அது. ஆயன் என்பவன் ஆடுமாடு மேய்க்கும் இடையன். இடையனைக் 'கோன்' என்னும் வழக்கம் சங்ககாலத்திலேயே இருந்திருக்கிறது. ஆடுமாடு மேய்க்கும் கோலை வைத்திருப்பதால் இவன் 'கோன்' எனப்பட்டான். இருங்கோன் என்பதிலுள்ள இருமை என்னும் அடைமொழி இவரது குடும்பம் பெருமளவில் ஆடுமாடுகளை வைத்திருந்தமையைப் புலப்படுத்தும். கண்ணனார் என்பது இவரது பெயர். இவரது கண்கள் சிவந்து காணப்பட்டதால் ஊர்மக்கள் இவரைச் செங்கண்ணனார் என வழங்கலாயினர்.
பாப்லோ பிக்காசோ, 1905, *கழைக்கூத்தாடியும் இளம் கோணங்கியும்* *(Acrobate et jeune Arlequin)*, கன்வசில் நெய் வண்ணம், 191.1 x 108.6 சமீ, பார்ண்சு பவுண்டேசன், பிலடெல்பியா
**பிக்காசோவின் இளஞ்சிவப்புக்காலம்** (*Picasso's Rose Period*), எசுப்பானிய ஓவியரான பாப்லோ பிக்காசோவின் வாழ்விலும், தொழிலிலும் முக்கியமான ஒரு காலகட்டம். அத்துடன் இது நவீன ஓவியத்தின் உருவாக்கத்தில் பெருமளவு தாக்கத்தைக் கொண்டிருந்தது. இது 1904ல் பொகீமியக் கவிஞர்கள், எழுத்தாளர்கள் மத்தியில் மொன்ட்மாட்ரேயில் பிக்காசோ வாழத்தொடங்கியபோது தொடங்கியது. ஏழ்மை, தனிமை, நம்பிக்கையின்மை போன்றவற்றை நீலச் சாயைகளில் வெளிப்படுத்திய பிக்காசோவின் நீலக்காலம் என அழைக்கப்படும் காலப்பகுதியைத் தொடர்ந்து இளஞ்சிவப்புக்காலம் உருவானது.

இளஞ்சிவப்புக்கால ஓவியங்கள் மகிழ்ச்சிகரமான கருப்பொருட்களை உள்ளடக்கி, சிவப்பு, செம்மஞ்சள், இளஞ்சிவப்பு, மண்ணிறம் என்பவற்றை உள்ளடக்கிய தெளிவான நிறச் சாயைகளில் வரையப்பட்டன. இவ்வோவியங்களில், கோமாளிகள், களியாட்ட நிகழ்த்துனர்கள் போன்றோர் கருப்பொருட்களாயினர். இளஞ்சிவப்புக்காலத்தில், நேராடியாகக் கவனித்ததன் அடிப்படையில் அல்லாமல், உய்த்துணர்வை அடிப்படையாகக்கொண்டே பிக்காசோ ஓவியங்களை வரைந்தார்.

மேலோட்டம்
---------

இளஞ்சிவப்புக்காலம் 1904 முதல் 1906 வரை நீடித்தது. பிக்காசோ 1904ல் பேர்னாண்டே ஒலிவர் என்பவருடன் ஏற்பட்ட தொடர்பின் காரணமாக மகிழ்ச்சியாக இருந்தார். இவரது ஓவியப் பாணியில் ஏற்பட்ட மாற்றத்துக்கு இதுவும் ஒரு காரணமாகக் கூறப்படுகிறது. நகைச்சுவைப் பாத்திரங்கள், சர்க்கசு நிகழ்த்துனர்கள், கோமாளிகள் போன்றோர் பிக்காசோவின் இளஞ்சிவப்புக்கால ஓவியங்களில் அதிகமாகக் காணப்பட்டனர். அத்துடன், இவர்கள் பிக்காசோவின் நீண்ட தொழிற்காலம் முழுவதும் அவரது ஓவியங்களில் இடம்பெற்றனர்.

மேற்கோள்கள்
-----------

1. ↑  Wattenmaker, Richard J.; Distel, Anne, et al.1993, p. 194
மதுர மீனாட்சி கோவில் ஊர்வலம்
**கஞ்சிரப்பள்ளி** (*Kanjirappally*) தென்னிந்திய மாநிலமான கேரளா மாநிலத்தின் கோட்டயம் மாவட்டத்திலுள்ள ஒரு நகரமாகும். இது மாவட்டத் தலைநகரிலிருந்து சுமார் 38 கிமீ (24 மைல்) தூரத்திலுள்ளது.

பெயர்க் காரணம்
--------------

கஞ்சிரப்பள்ளி என்ற பெயர் இந்த இடங்களில் அதிகமாகக் காணப்படும் எட்டி (மலையாளம்: கஞ்சிர மரம்) மரத்திலிருந்து தோன்றியதாக நம்பப்படுகிறது.

காலநிலை
-------

கேரளாவின் அதிக மழைப்பொழியும் பகுதியாக இந்நகரம் உள்ளது. மேலும் கோடைக்காலத்திலும் அதிக மழையை பெறுகிறது. இந்தியாவில் சமமான மழைக்காடுகள் வகை காலநிலையை அனுபவிக்கும் மிகச் சில இடங்களில் இதுவும் ஒன்றாகும். சராசரி ஆண்டு மழை 4156 மிமீ ஆக இருக்கிறது.

போக்குவரத்து
------------

தேசிய நெடுஞ்சாலை (பழைய தே.நெ.எண் 220 கொல்லம் - தேனி இப்போது 83 ) கஞ்சிராப்பள்ளியை முக்கிய அருகிலுள்ள நகரங்களுடன் இணைக்கிறது. கோட்டயம் - குமுளி சாலை கஞ்சிராப்பள்ளியை முண்டக்காயம் போன்ற முக்கிய அருகிலுள்ள நகரங்களுடன் இணைக்கிறது. கோட்டயம் ( 38 கிமீ ), குட்டிக்கானம் ( 34 கிமீ), குமுளி ( 72 கிமீ ), பொன்குன்னம் ( 5 கிமீ )

அருகிலுள்ள கொச்சி பன்னாட்டு வானூர்தி நிலையம் நெடும்பாசேரியில் உள்ளது. அருகிலுள்ள தொடர் வண்டி நிலையம் கோட்டயம், சங்கனாச்சேரியில் உள்ளது. அருகிலுள்ள கேரள மாநிலச் சாலைப் போக்குவரத்துக் கழகப் பேருந்து நிலையம் பொன்குன்னத்தில் உள்ளது .

### சபரிகிரி பன்னாட்டு வானூர்தி நிலையம்

பத்தனம்திட்டா மாவட்டத்தின் எல்லையில் அமைந்துள்ள சபரிமலை பக்தர்களின் பயணத்தை எளிதாக்குவதாக எருமேலி மணிமாலையில் உள்ள ஹாரிசன் தோட்டங்களின் செருவள்ளி தோட்டத்தில் ம் ஒன்றை, கேரளாவின் 5வது பன்னாட்டு வானூர்தி நிலையமான சபரிகிரி பன்னாட்டு வானூர்தி நிலையத்தின் கட்டுமானத்தை 19 ஜூலை 2017 அன்றுஅறிவித்துள்ளது.

கஞ்சிரப்பள்ளி சட்டமன்றத் தொகுதி பத்தனம்திட்டா மக்களவைத் தொகுதியின் ஒரு பகுதியாகும்.

பிரபலங்கள்
----------

* அக்கம்மா செரியன்

மேற்கோள்கள்
-----------

1. ↑
2. ↑
3. ↑  Kumar, PK Pradeep. *Physiographic Features and Changes in the rainfall pattern of Kerala*. Physical Oceanography and meteorology division.
4. ↑  "Kerala cabinet gives nod to green airport in Kanjirappally to facilitate travel for Sabarimala pilgrims". *Firstpost*. 17 February 2019 அன்று பார்க்கப்பட்டது.

வெளியிணைப்புகள்
---------------

விக்கிமீடியா பொதுவகத்தில்,  
 ***கஞ்சிரப்பள்ளி***   
என்பதின் ஊடகங்கள் உள்ளன. 

* Kanjirappally Official Facebook
* Kanjirappally local news on kanjirappallyvarthkal.com பரணிடப்பட்டது 2015-08-01 at the வந்தவழி இயந்திரம்
* Kanjirappally local news on keralaonline.in
* Amal Jyothi College of Engineering
* St Antonys Public School and Junior College பரணிடப்பட்டது 2021-08-04 at the வந்தவழி இயந்திரம்
* Sreyas Public School and Junior College, Ponkunnam
* Weather In Kanjirappally
**பிக்குமிக்கள்**

```
    ஆப்பிரிக்கக் கண்டத்தில் உள்ள பெல்சியக் காங்கோவானது மிகுவெப்ப மழைக்காட்டுப் பகுதி ஆகும்.  இங்கே வாழும் நாடோடி பழங்குடியினர் `பிக்குமிக்கள்’  என அழைக்கப்படுகின்றனர்.  இவர்கள் 3க்ஷ் வடக்குக் கிடைக்கோட்டிற்கும், 3க்ஷ் தெற்குக் கிடைக்கோட்டிற்கும் இடையேயுள்ள பகுதியில் வாழ்கின்றனர்.
    வேட்டை கிடைக்கும் இடமே பிக்குமிக்களின் வாழ்விடம் இவர்கள் 2 மீட்டர் உயரமும், 1 மீட்டர் விட்டமும் கொண்ட மண்ணாலான வீடுகளைக் கட்டுகின்றனர்.  கூரை இழைகளால் வேயப்படுகிறது.  ஒரு குடியிருப்பில் 10-30 வீடுகள் இருக்கிறது.  இடுப்பிற்கு மட்டும் மர இலைகளை உடையாகப் பயன்படுத்துகின்றனர்.  மட்பானைகள், சுரைக்குடுக்கைகள், குத்தீட்டி, வில், அம்பு போன்றவற்றைப் பயன்படுத்துகின்றனர்.  இலைநஞ்சு தடவிய அம்புகளை வேட்டைக்குப் பயன்படுத்துகின்றனர்.
      கிழங்கு, காளான், பட்டாணி, வாழை, காய், கனி, இறைச்சி போன்றவை இவர்களுடைய உணவு ஆகும்.  இவர்கள் உடல் வலிமையும், அஞ்சா நெஞ்சமும் படைத்தவர்கள்.  இவர்களிடம் சாதி, மதம், சட்டம், மூடப்பழக்க வழக்கங்கள் எதுவும் இல்லை.  இவர்கள் வேட்டைத் தலைவனைப் பின்பற்றி இடம் பெயர்வார்கள்.
```

1. ↑  மணிமேகலைகணேசன் (1974). தமிழ்நாட்டில் ஊர்சுற்றிகள். இந்தியப் பல்கலைக்கழகத் தமிழாசிரியர் மன்ற ஆறாவது கருத்தரங்கு ஆய்வுக்கோவை, பாண்டிச்சேரி, தாகூர் அரசினர் கலைக்கல்லூரித் தமிழ்த்துறைச் சார்பு வெளியீடு. பக்க எண்கள். 908-913.
**கடகத்தூர் சோமேசுவரர் கோயில்** என்பது தர்மபுரி மாவட்டம், கடகத்தூரில் உள்ள சிவன் கோயிலாகும்.

கோயிலின் பழமை
-------------

இக்கோயிலின் பழைய கல்வெட்டு கி.பி 8ஆம் நூற்றாண்டைச் சேர்ந்தது, எனவே இக்கோயில் 8ஆம் நூற்றாண்டைச் சேர்ந்ததாகவோ அல்லது அதற்கு முற்பட்ட சோழர் காலக் கோயில் எனக் கருதப்படுகிறது. இக்கோயில் இறைவன் "சோளீசுவரமுடைய நாயனார்" என கல்வெட்டுகளில் அழைக்கப்படுகிறார். சோளீசுவரமுடையார் என்ற பெயரே பிற்காலத்தில் சோமேசுவரர் என மருவியிருக்கக்கூடும் எனக் கருதப்படுகிறது.

கோயிலமைப்பு
-----------

இக்கோயில் திருவுண்ணாழி, இடைநாழி, மகாமண்டபம் என அமைந்துள்ளது. அம்மனான "மீனாட்சி" தனிச்சந்நதி இல்லாமல் மகாமண்டபத்தின் வலப்புறத்தில் தெற்கு நோக்கியவாறு உள்ள திருமுற்றத்தில் உள்ளார். இக்கோயிலின் திருவுண்ணாழியின் வாயிலில் இடப்புறம் விநாயகரும், வலப்புறம் ஆறுமுகனும் உள்ளனர்.  
இக்கோயிலுக்கு தலமரமாக வில்வம் உள்ளது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் மகா சிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

1. ↑  "தர்ம்புரி சிவன் கோயில்". தினமலர். 23 அக்டோபர் 2016 அன்று பார்க்கப்பட்டது.
2. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 180.
**பாலம் எண் 541** (*Bridge No. 541*) என்பது இந்தியாவின் இமாச்சலப் பிரதேசத்தில் கானோ தொடருந்து நிலையத்திலிருந்து 50 மீ தொலைவில் அமைந்துள்ள பாலமாகும்.  கானோ என்று பெயரிடப்பட்ட இந்த சிறிய கிராமத்தில் ஒரு சில குடும்பங்கள் மட்டுமே வாழ்கின்றன. இன்னும் இப்பகுதியில் சாலை இணைப்பு இல்லாததால், மக்கள் தங்கள் வாழ்வாதாரத்திற்காக கானோ தொடருந்து நிலையத்தை முழுமையாக நம்பியுள்ளனர். 1898ஆம் ஆண்டு இந்திய இரயில்வேயால் உருவாக்கப்பட்ட மிக உயரமான வளைவுப் பாலம் இதுவாகும். இந்த பாலம் கட்டுவதற்குச் செங்கல் மற்றும் கல் பயன்படுத்தப்பட்டது. இந்தப் பாலம் 52.90 மீட்டர் நீளமும் 23 மீ உயரமும் கொண்டது. இப்பாலத்தில் 34 வளைவுகளைக் கொண்டுள்ளது. இது கல்கா-சிம்லா வழித்தடத்தில் நான்கு அடுக்கு வளைவு மாடங்களுடன் கூடிய மிக உயரமான பாலம் ஆகும். இது 48 பாகை தலைகீழ் வளைவுடன் உள்ளது. பாலம் எண். 541, தாராதேவி, பரோக் சுரங்கப்பாதை மற்றும் கந்தகாட் நிலையம் உள்ளிட்ட இடங்களையும் யுனெஸ்கோ குழு பார்வையிட்டுள்ளது.

மேற்கோள்கள்
-----------

1. 1 2 3 4  Kumar, Harish. "Bridge 541: The Hidden Gem Of Shimla You MUST Visit On Your Next Trip". *Tripoto* (ஆங்கிலம்). 2021-10-15 அன்று பார்க்கப்பட்டது.
2. 1 2 3 4  "Bridge No. 541" (PDF). *nr.indianrailways.gov.in*. 2016-04-24 அன்று மூலம் (PDF) பரணிடப்பட்டது.
3. 1 2 3  "Tunnels & Bridges - the Kalka Shimla Railway - Darjeeling Himalayan Railway Society". *Google Arts & Culture* (ஆங்கிலம்). 2021-10-15 அன்று பார்க்கப்பட்டது.
4. ↑  Service, Tribune News. "UNESCO team visits Kalka-Shimla rail section". *Tribuneindia News Service* (ஆங்கிலம்). 2021-10-15 அன்று பார்க்கப்பட்டது.
ஆப்பிரிக்காவின் பிக்மி இனத்தவர்களுடன் ஓர் ஆய்வாளர்.
**பிக்மி மனிதர்கள் அல்லது குள்ள மனிதர்கள்** (Pygmy) என்பது ஆப்பிரிக்காவைத் தோற்றுவாயாகக் கொண்ட பழங்குடிகளின் இனக் குழு ஆகும். பிக்மி இனக் குழு என்பது சராசரி உயரம் பொதுவாகக் குறைவாக இருக்கும் பல இனக்குழுக்களின் பொதுப்பெயராகவும் கூறப்படுகின்றது. இதனால் மானிடவியலாளர்கள் இவ்வினத்தவர்களில் வயதுவந்த ஆண் சராசரியாக 150 செமீ (59 அங்குலம்) இருப்பதாக வரையறுப்பர். குழுவில் ஓரளவு உயரம் கூடிய உறுப்பினர்கள் பிக்மொயிட் என அழைக்கப்படுவர்  மத்திய ஆப்பிரிக்காவின் அக்க, எபே, (இ)ம்பியுடி ஆகிய இனக் குழுவினர் அதிகம் அறியப்பட்ட பிக்மிகளாவர். அவுத்திரேலியா, தாய்லாந்து, மலேசியா, இந்தோனேசியா, பிலிப்பின்ஸ், பப்புவா நியூகினி, பிறேசில் ஆகிய நாடுகளில் பிக்மி இனத்தவர் வாழுகின்றனர்.

மேற்கோள்கள்
-----------

1. ↑  Encyclopædia Britannica: Pygmy. Britannica.com. Retrieved on 2011-10-11.
2. ↑  pygmoid (people) – Britannica Online Encyclopedia. Britannica.com. Retrieved on 2011-10-11.
3. ↑  The Semang by George Weber. Chapter 35: The Negrito of Malaysia பரணிடப்பட்டது 2013-07-24 at the வந்தவழி இயந்திரம்.
4. ↑  Darwin's Children. The Economist. December 13, 2007
**பார்வதி என்னை பாரடி** (***Parvathi Ennai Paradi***) வி. சேகர் இயக்கத்தில் 1993 ஆம் ஆண்டு வெளியான இந்தியத் தமிழ்த் திரைப்படம். சரவணன், புதுமுகம் ஸ்ரீபார்வதி, ஸ்ரீவித்யா, ஜனகராஜ், சார்லி, வாசுவிக்ரம், காஜா ஷெரிப், லலிதாகுமாரி மற்றும் பலர் நடித்திருந்தனர். கே. ஆர். கங்காதரன் தயாரிப்பில், இளையராஜா இசை அமைத்து 23 ஜூலை 1993 ஆம் தேதி இப்படம் வெளியானது.

வகை
---

காதல்படம்

நடிகர்கள்
---------

* சரவணன்
* புதுமுகம் ஸ்ரீபார்வதி
* விஜயகுமார்
* ஸ்ரீவித்யா
* ஜனகராஜ்
* சார்லி
* வாசுவிக்ரம்
* காஜா ஷெரிப்
* லலிதாகுமாரி
* கோவை பாபு
* எல்.ஐ.சி. நரசிம்மன்
* இடிச்சபுளி செல்வராஜ்
* பசி நாராயணன்
* தங்கராஜ்
* சிங்கமுத்து

கதைச்சுருக்கம்
--------------

செல்வந்தரான ராஜதுரை (விஜயகுமார்), ஊரில் மிகவும் மதிக்கத்தக்க நபராவார். அவரின் குறும்புக்கார மகள் பார்வதி (ஸ்ரீபார்வதி). ராஜதுரையின் ஊரில் உள்ள கல்லூரிக்கு தமிழ் ஆசிரியராக வருகிறார் வெங்கடராமன் (ஜனகராஜ்). வேங்கடராமனிடம் தனிப்பாடம் பயில்கிறாள் பார்வதி. வேங்கடராமனின் மனைவி காயத்ரி (ஸ்ரீவித்யா) மற்றும் மகன் சிவா (சரவணன்).

அநீதியை தாங்க முடியாத, முன் கோபம் கொண்டவன் சரவணன். கல்லூரியில் படிக்கும் பொழுது, மந்திரியின் மகனை சரவணன் அடித்ததால், அவன் கல்லூரியில் இருந்து விலக்கப்பட்டான். பின்னர், செய்தித்தாள் நிறுவனத்தில் வேலை செய்கிறான் சரவணன். அந்த நிறுவனத்தின் முதலாளியுடன் மோதல் ஏற்பட்டு, சரவணனுக்கு சிறை செல்ல நேரிடுகிறது

மீண்டும் ஊர் திரும்பும் சிவா, தன் பெற்றோரிடம் செல்கிறான். முதலில் பார்வதியுடன் மோதல் ஏற்பட்டு. பின்னர் அதுவே காதலாக மாறுகிறது. ராஜதுரையின் உருவினார் ரமேஷ் (வாசு விக்ரம்) பார்வதியை திருமணம் செய்ய விரும்புகிறான். இறுதியில் பார்வதியை யார் மணந்தார் எனபதே மீதிக் கதையாகும்.

ஒலிப்பதிவு
----------

இப்படத்தில் மொத்தம் 8 பாடல்கள் உள்ளன. வாலி, கங்கை அமரன், பிறைசூடன் எழுதிய பாடல் வரிகளுக்கு இளையராஜா இசை அமைத்தார்.

வரவேற்பு
--------

இப்படம் எதிர்மறையான விமர்சனத்தை பெற்றது.

மேற்கோள்கள்
-----------

1. ↑  "Paarvathi Ennai Paaradi (1993) Movie Details".
2. ↑  "www.gomolo.com". 2018-07-16 அன்று மூலம் பரணிடப்பட்டது. 2019-03-01 அன்று பார்க்கப்பட்டது.
3. ↑  "www.cinesouth.com". Archived from the original on 2004-11-15. 2019-03-01 அன்று பார்க்கப்பட்டது.CS1 maint: unfit url (link)
4. ↑  "jointscene.com". Archived from the original on 2010-02-04. 2019-03-01 அன்று பார்க்கப்பட்டது.CS1 maint: unfit url (link)
5. ↑  "play.raaga.com".
6. ↑  "mio.to". 2020-09-29 அன்று மூலம் பரணிடப்பட்டது. 2019-03-01 அன்று பார்க்கப்பட்டது.
7. ↑  "The Indian Express".
**பார்பாரா எர்க்கொலனோ** *(Barbara Ercolano)* ஓர் இத்தாலிய வானியற்பியலாளர் ஆவார். இவர் அண்டத் தூசு, விண்மீன் உருவாக்கம், முதனிலைக் கோள்வட்டு ஆய்வுகளுக்காகப் பெயர்பெற்றவர்’. இவர் மூனிச்சில் உள்ள உலூத்விக் மேக்சிமில்லியப் பலகலைக்கழக நோக்கீட்டகக் கோட்பாட்டு வானியற்பியல் துறையின் பேராசிரியர் ஆவார்.

இவர் நேப்பிளில் பிறந்து இலண்டன் பல்கலைக்கழகக் கல்லூரியில் வானியற்பியல் கற்றார். அக்கல்லூரியிலும் ஆர்வார்டு சுமித்சோனிய வானியற்பியல் மையத்திலும் கேம்பிரிட்ஜ் பல்கலைக்கழகத்திலும் படித்து முதுமுனைவர் பட்டம் பெற்றதும், எக்சீட்டர் பல்கலைக்கழகத்தில் வானியற்பியல் துறையில் விரிவுரையாளர் ஆனார்]. இவர் மூனிச் பல்கலைக்கழகத்தில் 2010 இல் பேராசிரியராகச் சேர்ந்தார்.

அரசு வானியல் கழகம் வானியலுக்கு வழங்கும் பவுலர் விருதை 2010 இல் இவர் வென்றார்]].

மேற்கோள்கள்
-----------

1. ↑  *Prof. Dr. Barbara Ercolano*, The International Max Planck Research School on Astrophysics, 2019-09-04 அன்று பார்க்கப்பட்டது
2. ↑  *Bio: Barbara Ercolano*, 2019-09-04 அன்று பார்க்கப்பட்டது
3. ↑  *Previous Fowler Award winners (Astronomy)* (PDF), Royal Astronomical Society, 2019-09-04 அன்று பார்க்கப்பட்டது

வெளி இணைப்புகள்
---------------

* Home page